**VIEŠOJO PIRKIMO-PARDAVIMO SUTARTIS**

 **Nr. (3.34)-DP-171/2024**

**PIRKIMO Nr. 696496**

**Klaipėda 2024 m. kovo 13 d.**

**VšĮ Respublikinė Klaipėdos ligoninė (toliau – Pirkėjas)**, juridinio asmens kodas 191340088, adresas: S. Nėries g. 3, LT-92231 Klaipėda, tel. +370 46 41 07 11, faks. +370 46 41 07 16, el. paštas info@kal.lt, a.s. LT814010042300628822 Luminor bank AS, atstovaujama direktoriaus Dariaus Steponkaus, veikiančio pagal įstaigos įstatus,

ir

UAB Mundia **(toliau – Pardavėjas),** juridinio asmens kodas 300503702, adresas: K.Petrausko 26-112 Kaunas LT-44156, tel. +37068532123, el. paštas info@mundia.lt, a.s LT577044060005267724, SEB bankas, atstovaujamas direkotriaus Mariaus Mikalausko, veikiančio pagal įmonės įstatus,

toliau Pirkėjas ir Pardavėjas kiekvienas atskirai gali būti vadinami Šalimi, o abu kartu – Šalimis,

atsižvelgdami į tai, kad 2023 m. lapkričio 10 d. paskelbė atvirą tarptautinį konkursą „Medicinos priemonės operacinei“ (696496) (toliau – Pirkimas), o Pardavėjas 2023 m. gruodžio 11 d. pateikė pasiūlymą ir buvo pripažintas Pirkimo laimėtoju,

sudarė šią viešojo pirkimo-pardavimo sutartį (toliau – Sutartis) ir susitarė dėl Sutartyje išvardytų sąlygų.

1. **Sutarties objektas**

1.1. Pardavėjas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, perduoti Pirkėjui nuosavybės teise prekes, bei su jomis susijusias paslaugas (toliau – Prekės), kurių detalus aprašymas, asortimentas, kokybė, maksimalūs kiekiai, apimtys, techninė dokumentacija nustatyti Sutarties 1 priede „Prekių sąrašas ir kaina” ir Sutarties 2 priede „Techninė specifikacija“ (toliau – Techninė specifikacija), o Pirkėjas įsipareigoja Sutartyje nustatytomis sąlygomis priimti Prekes ir apmokėti už jas Sutartyje nustatytomis sąlygomis ir terminais.

1.2. Jei Prekės gamintojas nebegamina Sutartyje nurodyto modelio Prekių ir Pardavėjas pateikia Pirkėjui tai patvirtinantį gamintojo raštą ar nuorodą į gamintojo oficialiai skelbiamą informaciją, Pardavėjas gali pristatyti Pirkėjui to paties gamintojo kito modelio Prekę nei nurodyta Sutartyje, atitinkančią Techninės specifikacijos reikalavimus ir ne prastesnės, nei Pardavėjo pasiūlyme nurodytos kokybės. Jei gamintojas nebegamina Sutartyje nurodytų ir Techninę specifikaciją atitinkančių Prekių ir Pardavėjas pateikia Pirkėjui tai patvirtinantį gamintojo raštą ar nuorodą į gamintojo oficialiai skelbiamą informaciją, Pardavėjas gali pristatyti Pirkėjui kito gamintojo Prekę nei nurodyta Sutartyje, atitinkančią Techninės specifikacijos reikalavimus ir ne prastesnės, nei Sutartyje nurodytos kokybės. Šios Prekės turi būti pristatytos už ne didesnę nei Sutartyje nurodytą kainą:

1.3. Norėdamas pasinaudoti Sutarties 1.2 punktu, Pardavėjas turi raštu kreiptis į Pirkėją ir gauti jo rašytinį sutikimą. Rašte Pardavėjas praneša Pirkėjui apie ketinimą keisti Prekę, pateikdamas tą ketinimą pagrindžiančius dokumentus (pvz., gamintojo raštą ar pan.) bei Prekės Techninę specifikaciją, kuri turi būti pateikta tokios pat formos bei apimties kaip ir Pirkimo metu ir ne prastesnės, nei Sutartyje nurodytos kokybės. Šalims susitarus, turi būti sudaromas rašytinis Šalių susitarimas dėl Sutarties sąlygų keitimo.

**2. Atsakingi asmenys ir bendravimas**

2.1. Pardavėjo atstovas, atsakingas už Sutarties vykdymą Marius Mikalauskas, tel.+38068532123, el. paštas info@mundia.lt.

2.2. Pirkėjo atstovai, atsakingi:

2.2.1. už Sutarties vykdymą Ramunė Umarienė, tel. +370 46 410 692, el. paštas vaistine@kal.lt, jos nesant, ją pavaduojantis Pirkėjo darbuotojas;

2.2.2. už Sutarties paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas Daina Kugienė, jos nesant, ją pavaduojantis Pirkėjo darbuotojas;

2.2.3. už Sutarties pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas Renata Baužienė, jos nesant, ją pavaduojantis Pirkėjo darbuotojas.

2.3. Pirkėjo elektroninio pašto adresas, kuriuo, Sutarties vykdymo metu, siunčiami Pardavėjo pranešimai ir (ar) prašymai Pirkėjui, yra: info@kal.lt.

2.4. Pardavėjo elektroninis pašto adresas, kuriuo, Sutarties vykdymo metu, siunčiami Pirkėjo pranešimai ir (ar) prašymai Pardavėjui, yra: info@mundia.lt.

2.5. Pirkėjas užsakymus teikia [nurodyti Pardavėjo el. pašto adresą info@mundia.lt, tel.+37068532123 ar kitas priemones, kuriomis pateikiami (siunčiami) Prekių užsakymai].

2.6. Bet kokie pranešimai, informacija, dokumentai ar korespondencija dėl Sutarties ar jos vykdymo turi būti įforminama raštu lietuvių kalba ir siunčiama paštu arba įteikiama asmeniškai Sutartyje nurodytais adresais arba šiame Sutarties skyriuje nurodytais elektroninio pašto adresais, išskyrus pridėtinės vertės mokesčio sąskaitas-faktūras ar sąskaitas-faktūras (toliau – sąskaita).

2.7. Šalys įsipareigoja nedelsiant pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.

2.8. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.

**3. Kaina**

3.1. Sutarčiai taikoma fiksuoto įkainio kainodaros taisyklės, numatytos Sutarties 4 skyriuje „Kainos peržiūra“.

3.2. Pradinė sutarties vertė yra 3700.00 Eur (trys tūkstančia septyni šimtai eurų) Eur be pridėtinės vertės mokesčio (toliau – PVM).

**Sutarties vertė** yra 3700.00 Eur (trys tūkstančia septyni šimtai eurų) Eur be PVM,

 ir PVM 185.00 Eur (vienas šimtas aštuoniasdešimt penki eurai),

 **iš viso:** 3885.00 Eur (trys tūkstančia aštuoni šimtai aštuoniasdešimt penki eurai) Eur.

3.3. Prekių įkainiai ir maksimalūs Prekių kiekiai nurodyti Sutarties 1 priede „Prekių sąrašas ir įkainiai”. Numatoma Prekių kiekių galima paklaida - 30%.

3.4. Į Sutarties įkainius įskaičiuoti visi mokesčiai bei visoskitos Pardavėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su Prekių tiekimu, įskaitant, bet neapsiribojant (išskyrus tuos atvejus, kai techninėje specifikacijoje aiškiai nurodyta, kad tam tikros konkrečios išlaidos neturi būti įskaičiuotos į Sutarties kainą):

3.4.1. transportavimo išlaidas;

3.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su Prekių tiekimu susijusias išlaidas;

3.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;

3.4.4. naudojimo ir priežiūros instrukcijų, numatytų Techninėje specifikacijoje, pateikimo išlaidas;

3.4.5. elektroninių sąskaitų teikimo išlaidos;

3.4.6. išlaidos licencijoms, patentams, leidimams ir pan.

3.5. Jei Pirkimo dokumentuose nebuvo nurodyta, kad Pardavėjas neturėjo tam tikrų išlaidų įtraukti į kainą, Pirkėjas, gavęs Prekes, turi galėti naudotis jomis pagal įprastą ir (ar) Techninėje specifikacijoje nurodytą paskirtį nepatirdamas papildomų išlaidų.

3.6. Esant poreikiui, Pirkėjas gali įsigyti Sutarties 1 priede „Prekių sąrašas ir įkainiai” nenurodytų, tačiau su pirkimo objektu susijusių prekių neviršijant 10 procentų pradinės Sutarties vertės, nurodytos Sutarties 3.2 punkte. Už Sutarties 1 priede „Prekių sąrašas ir įkainiai” nenurodytas, tačiau su Sutarties objektu susijusias prekes bus apmokėta ne didesnėmis nei užsakymo dieną Pardavėjo kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis.

**4. Kainos peržiūra**

4.1. Prekių įkainio peržiūra galima šiais atvejais:

4.1.1. pasikeitus PVM tarifui. Už Prekes, pristatytas po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Pardavėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Pardavėjas turi įvertinti teikdamas Pasiūlymą ir tokiu atveju įkainis su PVM nebus keičiamas. Dėl kitų nei PVM mokesčių pasikeitimo, įkainiai nebus perskaičiuojami ir keičiami.

4.1.2. kai tai priklauso nuo galimų teisės aktų pokyčių, tiesiogiai įtakojančių Sutarties įkainių peržiūrą.

4.1.3. ne ankščiau kaip po 12 mėn. nuo sutarties sudarymo momento kiekvienų metų kovo 1 d., jeigu kainų pokytis, lyginant einamųjų metų sausio mėnesio kainas su praėjusių metų sausio mėnesio kainomis, yra didesnis arba mažesnis kaip 10 procentų;

4.1.4. ne anksčiau kaip po 6 mėnesių nuo sutarties sudarymo momento arba jeigu perskaičiavimas jau buvo atliktas – nuo paskutinio perskaičiavimo pagal šį punktą dienos, jeigu kainų pokytis viršija 20 procentų pagal Valstybės duomenų agentūros viešai Oficialiosios statistikos portale paskelbtus Rodiklių duomenų bazės duomenis.

4.2. Pardavėjas, inicijuodamas įkainių peržiūrą 4.1.1, 4.1.2 ir 4.1.4 papunkčiuose nustatytais atvejais turi raštu pateikti pasiūlymą dėl įkainių peržiūros, kartu su atliktais skaičiavimais ir pateikti įrodančius dokumentus ar nuorodas į oficialius šaltinius, pagrindžiančius, jog atsirado Sutartyje nustatytos sąlygos, leidžiančios perskaičiuoti Sutarties įkainius. Pirkėjas pasilieka teisę pats inicijuoti įkainių peržiūrą tokia pačia tvarka, kokia numatyta Pardavėjui. Aplinkybės, dėl kurių inicijuojama įkainių peržiūra, turi būti tokios, kurios paaiškėjo tik po pasiūlymų pateikimo termino Pirkime pabaigos.

4.3. Sutarties šalis, inicijuojanti Sutarties fiksuoto įkainio peržiūrą Sutarties 4.1.3. papunktyje nustatytu atveju, turi pateikti Valstybės duomenų agentūros  ar kitos oficialios institucijos išduotą dokumentą (originalą arba Pardavėjo parašu ir antspaudu patvirtintą kopiją), patvirtinantį panašių prekių įkainio lygio pokytį.

4.4. Perskaičiuotas Prekių įkainis įforminamas Šalių pasirašomu susitarimu, kuris tampa neatsiejama Sutarties dalimi. Perskaičiuotas Prekių įkainis taikomas toms Prekėms, kurios bus teikiamos po Šalių pasirašyto susitarimo įsigaliojimo dienos.

**5. Apmokėjimo sąlygos**

5.1. Pardavėjas gali pateikti Pirkėjui sąskaitą ir/arba perdavimo-priėmimo dokumentą ne anksčiau, nei pristato Prekes. Už laiku pristatytas kokybiškas, Sutartyje nustatytus reikalavimus atitinkančias Prekes Pirkėjas sumoka Pardavėjui bankiniu pavedimu per 30 kalendorinių dienų nuo sąskaitos gavimo dienos į Pardavėjo nurodytą sąskaitą:

 Sąskaitos Nr. LT577044060005267724,

 Bankas SEB.

5.2. Už Prekes mokama eurais. Sąskaitoje Pardavėjas privalo nurodyti Sutarties numerį ir datą.

5.3. Pardavėjas sąskaitas privalo teikti tik elektroniniu būdu. Elektroninės sąskaitos, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos gali būti teikiamos tik naudojantis informacinės sistemos „E. sąskaita“ priemonėmis (svetainė pasiekiama adresu www.esaskaita.eu). Pirkėjas elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis.

5.4. Pardavėjas sąskaitą papildomai gali pateikti Pirkėjo atsakingam asmeniui elektroniniu paštu sigita.svaniene@kal.lt.

5.5. Pirkėjas turi teisę neatlikti atitinkamo mokėjimo kol Pardavėjas ištaisys trūkumus jeigu:

5.5.1. sąskaitoje nenurodytas Sutarties numeris ir jos sudarymo data ar nurodyta neteisinga suma;

5.5.2. sąskaita pateikiama ne elektroninėmis priemonėmis;

5.5.3. perduotos Prekės neatitinka Sutartyje nustatytų reikalavimų;

5.5.4. kitais Sutartyje nustatytais atvejais.

5.6. Susitarimai dėl tiesioginio atsiskaitymo su subtiekėjais:

5.6.1. subtiekėjai turi teisę pasinaudoti tiesioginio atsiskaitymo galimybe, raštu pateikdami prašymą Pirkėjui. Tuo tikslu Pirkėjas privalo ne vėliau kaip per 3 darbo dienas nuo subtiekėjų sąrašo arba pakeisto sąrašo gavimo informuoti subtiekėjus, nurodytus subtiekėjų sąraše, apie tokią tiesioginio atsiskaitymo galimybę pagal trišalį susitarimą, kuriame aprašoma tiesioginio atsiskaitymo su subtiekėju tvarka.

5.6.2.Tuo atveju, kai subtiekėjas išreiškia norą pasinaudoti tiesioginio atsiskaitymo galimybe, Pirkėjas ir Pardavėjas privalo sudaryti su subtiekėju trišalį susitarimą.

**6. Prievolių įvykdymo užtikrinimas**

**6.1. Prievolių įvykdymo užtikrinimo būdai – netesybos (delspinigiai ir baudos):**

6.1.1. jeigu Pardavėjas nepristato Prekių per Sutartyje nustatytą Prekių pristatymo terminą, Pirkėjui pareikalavus, Pardavėjas moka Pirkėjui 30 % be PVM dydžio baudą nuo laiku nepristatytų Prekių kainos už kiekvieną tokį pažeidimą;

6.1.2. jei paaiškėja, kad pagal Sutartį pateiktos Prekės neatitinka Sutartyje nustatytų kokybės ir (arba) komplektiškumo reikalavimų arba paaiškėja, kad Pardavėjas apie Prekių kokybės ir (arba) komplektiškumo atitiktį Pirkėjo nustatytiems reikalavimams pateikė melagingą informaciją, kurią Pirkėjas gali įrodyti bet kokiomis teisėtomis priemonėmis, Pirkėjas turi teisę Prekes grąžinti Pardavėjui. Pardavėjas privalo savo sąskaita atsiimti parduotas Prekes, grąžinti Pirkėjui sumokėtas už nekokybiškas Prekes pinigų sumas ir sumokėti 30 % be PVM dydžio baudą nuo grąžintų nekokybiškų Prekių kainos;

6.1.3. Jei Pardavėjas nesilaiko Sutarties 9.2 punkte nustatytų terminų, Pirkėjui pareikalavus, Pardavėjas moka Pirkėjui 30 % be PVM dydžio baudą nuo nepakeistų Prekių kainos Prekių kainos už kiekvieną tokį pažeidimą;

6.1.4. Jeigu paaiškėja, kad vykdant Sutartį Pardavėjas pasitelkia subtiekėją pažeisdamas Sutartyje nustatytą tvarką, Pardavėjas privalo sumokėti Pirkėjui 10 % Sutarties vertės be PVM dydžio baudą.

6.1.5. Nutraukus Sutartį 15.2 punkte nurodytais pagrindais (išskyrus 15.2.3 papunktyje numatytu atveju), Pardavėjas per Sutarties 15.7 punkte nurodytą terminą privalo sumokėti Pirkėjui 20 % Sutarties vertės be PVM dydžio baudą.

6.1.6. Jei Pirkėjas vėluoja sumokėti Pardavėjui priklausančias sumas Sutartyje nustatytais terminais, Pardavėjui pareikalavus, Pirkėjas moka Pardavėjui 0,02% delspinigius nuo neapmokėtos sąskaitos dydžio, už kiekvieną uždelstą dieną;

6.2. Pardavėjui pagal Sutartį priskaičiuotos baudos ir (ar) delspinigiai gali būti išskaičiuojami iš Pirkėjo mokėtinų sumų. Pirkėjas neprivalo įrodyti Pardavėjui, kad patyrė nuostolių.

**7. Šalių įsipareigojimai**

7.1. Šalys sutaria ir patvirtina, kad abi susitarė dėl Sutarties sąlygų, turi šioje Sutartyje ir teisės aktuose, taikomuose Prekių tiekimui, nustatytas ir (ar) kylančias iš šios Sutarties esmės teises, pareigas bei atsakomybę, su jomis sutinka ir įsipareigoja jų laikytis.

7.2. Pardavėjas įsipareigoja:

7.2.1. neperduoti savo sutartinių teisių ir pareigų jokiai trečiajai šaliai, išskyrus piniginius reikalavimus, kaip numatyta Sutartyje. Pardavėjas gali pasitelkti subtiekėjus tik Sutartyje nustatyta tvarka.

7.2.2. nuosekliai vykdyti Sutartį, nustatytu terminu pristatyti Prekes į vietą, jas pakeisti, atlikti kitus įsipareigojimus, numatytus Sutartyje, įskaitant ir Prekių trūkumų šalinimą. Pardavėjas pasirūpina visa būtina įranga, darbų sauga ir darbo jėga, reikalinga Sutarties vykdymui;

7.2.3. pristatyti Prekes, atitinkančias Techninėje specifikacijoje ir Prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams;

7.2.4. užtikrinti, kad Sutartį vykdys tik tokią teisę turintys asmenys, jeigu pirkimo vykdymo metu nebuvo tikrinama Pardavėjo kvalifikacija dėl teisės verstis atitinkama veikla arba buvo tikrinama ne visa apimtimi;

7.2.5. laikytis Lietuvos Respublikoje galiojančių įstatymų ir kitų teisės aktų, įskaitant Europos Sąjungos teisės aktus, tarptautines sutartis ir Lietuvoje taikomą užsienio teisę (toliau -Įstatymai) ir užtikrinti, kad jo darbuotojai jų laikytųsi. Pardavėjas garantuoja Pirkėjui patirtų išlaidų ir (ar) nuostolių atlyginimą, jei Pardavėjas ar jo darbuotojai nesilaikytų Įstatymų reikalavimų ir dėl to Pirkėjui būtų pateikti kokie nors reikalavimai ar pradėti procesiniai veiksmai prieš Pirkėją;

7.2.6. užtikrinti, kad vykdydamas Sutartį nepažeis jokių trečiųjų asmenų teisių, įskaitant, bet neapsiribojant intelektinės nuosavybės teisėmis, taip pat atlyginti nuostolius Pirkėjui, atsiradusius dėl bet kokių reikalavimų, kylančių dėl konfidencialumo pažeidimo, autorinių teisių, patentų, licencijų, brėžinių, modelių, prekių ženklų naudojimo, išskyrus atvejus, kai toks pažeidimas atsiranda dėl Pirkėjo kaltės, o taip pat sumokėti visus su tuo sietinus mokesčius ir (arba) galimas baudas ne vėliau kaip per 5 darbo dienas nuo Pirkėjo pareikalavimo dienos;

7.2.7. Pirkėjui paprašius, neatlygintinai, per Pirkėjo nustatytą terminą, kuris negali būti trumpesnis nei 5 darbo dienos, raštu pateikti išsamią informaciją apie Sutarties vykdymą: pateikti Prekių tiekimo ataskaitą, nurodydamas, kokios Prekės buvo pristatytos, bei pateikdamas papildomą su Prekių teikimu susijusią informaciją;

7.2.8. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 2¹ dalies 3 nuostatos taikymo, užtikrinti, kad Prekės nebūtų tiekiamos iš valstybių ar teritorijų, nurodytų Viešųjų pirkimų įstatymo 45 straipsnį 2¹ dalies 3 punkte;

7.2.9. laikytis šių aplinkosaugos reikalavimų bei Pirkėjui paprašius pateikti informaciją ir/ar dokumentus, kurie įrodytų Pardavėjo aplinkosaugos reikalavimų laikymąsi:

7.2.9.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, parengtus dokumentus, prekių perdavimo–priėmimo dokumentus Pirkėjui pateikti tik elektroniniu formatu ir juos pasirašyti elektroniniu parašu (jei taikoma). Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“;

7.2.9.2. Prekės turi būti perduodamos antrinėje perdirbamojoje pakuotėje, t. y. pagamintoje iš vienos iš šių medžiagų: stiklo (GL), popieriaus ar kartono (PAP), plieno (FE), aliuminio (ALU), polietilentereftalato (PET), aukšto tankumo polietileno (HDPE), žemo tankumo polietileno (LDPE), polivinilchlorido (PVC), polipropileno (PP), polistireno (PS), medžio ar kamštinės medžiagos (FOR), medvilnės ar džiuto (TEX), nebent tai prieštarauja higienos normoms.

7.2.10. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.

7.3. Pirkėjas įsipareigoja:

7.3.1. priimti Šalių sutartu laiku pristatytas Prekes, jeigu jos atitinka šios Sutarties ir Prekėms taikomus kitus kokybės reikalavimus;

7.3.2. priėmimo metu patikrinti perduodamas Prekes bei Sutartyje nustatytomis sąlygomis pasirašyti Prekių perdavimo-priėmimo dokumentus;

7.3.3. sumokėti už pristatytas Prekes Sutartyje nustatyta tvarka ir terminais;

7.3.4. bendradarbiauti, suteikti Pardavėjui visą turimą informaciją ir (ar) dokumentus, būtinus tinkamam Sutarties vykdymui;

7.3.5. teikti atsakymus į Pardavėjo klausimus, susijusius su Prekių tiekimu;

7.3.6. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.

**8. Prekių pristatymo vieta, tiekimo ir priėmimo tvarka, vėlavimas**

8.1. Pardavėjas privalo Prekes pristatyti adresu į VšĮ Respublikinės Klaipėdos ligoninės Vaistinę adresu S. Nėries g. 3, Klaipėda.

8.2. Prekes Pardavėjas pristato Pirkėjo nurodytu adresu ne vėliau kaip per 10 darbo dienų nuo rašytinio užsakymo pateikimo dienos. Užsakymai pateikiami Sutarties 2 skyriuje“ Atsakingi asmenys ir bendravimas“ nurodytomis priemonėmis.

8.3. Užsakymai pateikiami Sutarties 2 skyriuje“ Atsakingi asmenys ir bendravimas“ nurodytomis priemonėmis.

8.4. Prekes Pirkėjas pristato tik darbo dienomis ne piko valandomis nuo 10.00 iki 15.00 (penktadieniais ir prieššventinėmis dienomis iki 14.00) val. (12.00-12.45 pietų pertrauka).

8.5. Prekės pradedamos tiekti nuo sutarties įsigaliojimo dienos ir tiekiamos ne ilgiau kaip 36 mėnesius.

8.6. Prekių, paslaugų perdavimas ir priėmimas įforminamas Prekių perdavimo–priėmimo dokumentu, kuris pasirašomas Pardavėjo ir Pirkėjo įgaliotų atstovų, jeigu Prekės su visais jų priklausiniais, priedais ar dokumentais pristatyti laikantis Sutarties nuostatų. Priėmęs Prekes, Pirkėjas įsipareigoja patikrinti jų kiekį, kokybę ir komplektiškumą, o Prekių, kurių kiekio, kokybės ir (ar) komplektiškumo neįmanoma patikrinti Prekių priėmimo metu, Pirkėjas turi ne vėliau kaip po 5 darbo dienų pasirašyti Prekių priėmimo-perdavimo dokumentą arba atmesti Pardavėjo prašymą pasirašyti Prekių priėmimo-perdavimo dokumentą, nurodydamas savo sprendimo motyvus bei priemones, kurių Pardavėjas privalo imtis, kad Prekių priėmimo-perdavimo dokumentas būtų pasirašytas.

8.7. Prekių pristatymo ir perdavimo data yra Prekių perdavimo-priėmimo dokumento pasirašymo diena. Perdavus Prekes Pirkėjui, visos tolesnės Prekių laikymo išlaidos tenka Pirkėjui.

8.8. Jeigu Prekes reikia naudoti laikantis tam tikrų taisyklių, Pardavėjas kartu su Prekėmis turi pateikti Pirkėjui naudojimo ir priežiūros instrukcijas lietuvių kalba, kuriose būtų detaliai aprašyta, kaip naudoti, prižiūrėti bet kurias Prekes ar jų dalis. Kol šios instrukcijos nepateikiamos Pirkėjui, laikoma, kad pateiktos ne visos Prekės.

8.9. Pirkėjas turi teisę patikrinti Prekes po priėmimo, prieš apmokėdamas už jas, per kuo trumpiausią įmanomą terminą. Pardavėjas, iš anksto informavęs Pirkėją, turi teisę dalyvauti Prekių patikrinime. Pardavėjas pats apmoka savo patirtas dalyvavimo patikrinime išlaidas (atvykimo į patikrinimą ir kt.). Pirkėjas turi teisę reikalauti, kad Pardavėjas atlygintų patikrinimo išlaidas, jei patikrinimo metu nustatyta, kad Prekės neatitinka joms keliamų reikalavimų.

8.10. Pirkėjo atliktas Prekių patikrinimas, priėmimas ir (ar) apmokėjimas už jas nepanaikina Pardavėjo atsakomybės dėl bet kokio Prekių neatitikimo Sutarties reikalavimams, kuris buvo Prekių nuosavybės teisės perėjimo Pirkėjui momentu, net jeigu tas neatitikimas paaiškėja vėliau. Pirkėjas, per protingą laiką, po to, kai neatitikimą pastebėjo ar turėjo pastebėti, privalo apie tai raštu pranešti Pardavėjui ir nurodyti, kokių reikalavimų Prekės neatitinka.

8.11. Jeigu Pardavėjas supranta, kad vėluos pristatyti Prekes, arba bet kuri Šalis supranta, kad negalės laiku įvykdyti savo įsipareigojimų, ji privalo nedelsiant informuoti kitą Šalį apie vėlavimą ir kokią įtaką tai turės Sutarties vykdymui. Jei vėlavimas yra susijęs su Pardavėjo Prekių pristatymu, Pardavėjas turi informuoti koks yra realus Prekių pristatymo terminas.

8.12. Jeigu Prekėms privalo būti parengta tam tikra dokumentacija, ar apmokyti Pirkėjo darbuotojai ir pan., vėlavimas atlikti šiuos veiksmus, laikomas Prekių pristatymo vėlavimu.

8.13. Už įsipareigojimų vykdymo vėlavimą gali būti taikomos prievolių įvykdymo užtikrinimo priemonės, nustatytos Sutarties 6 skyriuje „Prievolių įvykdymo užtikrinimas“ .

**9. Prekių kokybė, garantija**

9.1. Pardavėjas garantuoja, kad:

9.1.1. bus tiekiamos kokybiškos, naujos, be defektų, be paslėptų trūkumų, saugios ir įprastam tokio pobūdžio Prekių naudojimui tinkamos Prekės, atitinkančios Techninėje specifikacijoje, Sutarties sąlygose nustatytus reikalavimus, taip pat perkamų Prekių modelius ar aprašymus, dydį ir (ar) svorį bei daiktų kokybę nustatančių dokumentų reikalavimus, teisės aktais nustatytus kokybės ir saugumo reikalavimus ir turi tas savybes, kurių Pirkėjas galėjo protingai tikėtis, t. y. kurios būtinos Prekėms, kad jas būtų galima naudoti pagal įprastinę ar specialią paskirtį. Pasikeitus Prekių kokybę reglamentuojantiems teisės aktams, jų pakeitimai ir (ar) papildymai galioja Sutarčiai be atskiro Šalių susitarimo.

9.1.2. Prekės tiekiamos originalioje nepažeistoje pakuotėje, Prekių ženklinimas, įpakavimas, gabenimas atitinka teisės aktų nustatytus reikalavimus.

9.2. Paaiškėjus paslėptiems ir kitiems Prekių trūkumams ar jei jos neatitiks Sutartyje nustatytų kokybės reikalavimų, Pardavėjas privalo ne vėliau kaip per 10 darbo dienų nuo pranešimo išsiuntimo Pardavėjui dienos, pašalinti, ištaisyti nustatytus trūkumus arba pakeisti Sutartyje nustatytų reikalavimų neatitinkančias Prekes atitinkančiomis Sutartyje nustatytus reikalavimus.

9.3. Jei buvo nustatyta Prekių neatitikimų, ir Pardavėjas jas pakeitė naujomis Prekėmis arba pašalino arba ištaisė nustatytus trūkumus, Pardavėjas privalo padengti su Prekių pakeitimu susijusias išlaidas (netinkamų Prekių paėmimo, naujų pristatymo ir kt.) ir visas naujų Prekių patikrinimo išlaidas, jei tokių bus.

9.4. Jeigu Pardavėjas nepašalina trūkumų arba nepakeičia Sutartyje nustatytų reikalavimų neatitinkančių prekių atitinkančiomis, Pirkėjas turi teisę reikalauti proporcingai sumažinti Sutarties kainą ir mokėti tik už tas Prekes ar jų dalį, kurios atitinka Sutartyje nustatytus reikalavimus.

9.5. Prekes, kurioms nustatytas tinkamumo naudoti terminas, Pardavėjas privalo perduoti Pirkėjui taip, kad Pirkėjas turėtų realią galimybę panaudoti jas iki jų tinkamumo naudoti termino pabaigos, t.y. jei Prekėms taikomas tinkamumo naudoti terminas, Prekių pristatymo Pirkėjui dieną toks terminas turi būti ne mažiau kaip 70 % viso prekės tinkamumo naudoti termino (jei taikoma).

# 10. Subtiekimas ir specialistai

# 10.1. Pardavėjo prisiimti įsipareigojimai:

10.1.1. Pardavėjas atsako už tai, kad visu Sutarties vykdymo laikotarpiu Pardavėjas būtų kompetentingas, patikimas ir pajėgus įvykdyti Sutarties reikalavimus, įskaitant subjektų, kurie tiesiogiai prisideda prie Sutarties vykdymo ir veikia kaip subtiekėjas, pajėgumus.

**10.2. Subtiekėjų pasitelkimas ir keitimas**

10.2.1.Pardavėjas turi teisę pasitelkti subtiekėjus, išskyrus išimtis, nurodytas Sutartyje (jeigu nurodyta).

10.2.2.Pardavėjas įsipareigoja pranešti Pirkėjui Sutarties sudarymo metu žinomų subtiekėjų vardus ir pavardes arba pavadinimus, juridinių asmenų kodus, kontaktinius duomenis ir jų atstovus, taip pat kiekvienam subtiekėjui perduodamų atlikti Sutarties funkcijų tikslų aprašymą, nurodydamas šiuos duomenis subtiekėjų sąraše, kurį Pardavėjas privalo parengti pagal 3 priede „Subtiekėjų sąrašas“ pateiktą formą ir pateikti Pirkėjui nedelsiant, bet ne vėliau nei per 5 darbo dienas, po Sutarties įsigaliojimo. Toks subtiekėjų sąrašas įsigalioja jo pateikimo Pirkėjui dieną. Tik galiojančiame subtiekėjų sąraše įrašyti subtiekėjai gali būti subtiekėjais pagal Sutartį ir tik tokių subtiekėjų darbuotojai yra priskiriami Pardavėjo personalui pagal Sutartį.

10.2.3.Tuo atveju, kai Įstatymai nedraudžia asmeniui tapti subtiekėju Sutarties vykdymo tikslais, Pardavėjas turi teisę savo nuožiūra įtraukti tokį savo ar savo subtiekėjo pasirinktą subtiekėją į subtiekėjų sąrašą. Pardavėjas turi teisę pakeisti tokį subtiekėją kitu subtiekėju bet kuriuo metu ir nepriklausomai nuo to, kokios aplinkybės nulėmė būtinybę pakeisti tokį subtiekėją.

10.2.4.Pardavėjas privalo užtikrinti, kad subtiekėjai, įtraukti į subtiekėjų sąrašą, patys vykdytų jiems priskirtų funkcijų dalį, nurodytą subtiekėjų sąraše.

10.2.5.Pardavėjas privalo nedelsdamas informuoti Pirkėją apie subtiekėjų sąrašo pakeitimus visu Sutarties vykdymo metu, kaskart pateikdamas atnaujintą subtiekėjų sąrašą su paryškintais pakeitimais. Subtiekėjų sąrašo pakeitimai nelaikomi Sutarties pakeitimu.

10.2.6.Pagal Sutarties reikalavimus pakeistas subtiekėjų sąrašas įsigalioja tą dieną, kai jį gauna Pirkėjas, išskyrus atvejus dėl tų subtiekėjų, kurių Pardavėjas neturėjo teisės įtraukti į subtiekėjų sąrašą, nes jie neatitinka Įstatymų nustatytų reikalavimų bei neturi teisės verstis ta veikla, kuriai jie pasitelkiami.

10.2.7.Jeigu paaiškėja, kad vykdant Sutartį dalyvauja subtiekėjas, kuris (a) buvo pasitelktas pažeidžiant Sutartyje nustatytą tvarką, (b) yra neįtrauktas į galiojantį subtiekėjų sąrašą, (c) neatitinka jam taikomų pirkimo dokumentuose nustatytų reikalavimų arba (d) subtiekėjas vykdo kitas funkcijas, negu jam priskirta subtiekėjų sąraše, Pardavėjas privalo nedelsdamas, bet ne vėliau nei per 1 darbo dieną, nušalinti tokį subtiekėją nuo Sutarties vykdymo, o to nepadaręs Pardavėjas privalo sumokėti Pirkėjui Sutartyje nurodytą baudą.

**10.3 Reikalavimai specialistams ir jų keitimui nekeliami.**

**11. Sutarties galiojimas, sustabdymas**

11.1. Sutartis įsigalioja nuo jos sudarymo dienos ir galioja iki visiško sutartinių įsipareigojimų įvykdymo arba Sutarties nutraukimo, bet ne ilgiau kaip 37 mėnesius.

11.2. Sutarties vykdymas stabdomas šiais atvejais:

11.2.1. esant Sutarties 12 skyriuje „Atsakomybės pagal sutartį netaikymas arba atleidimas nuo atsakomybės“ numatytoms aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;

11.2.2. esant nuo Pirkėjo nepriklausančių aplinkybių, dėl kurių Pirkėjas negali priimti Prekių. Pirkėjas turi teisę reikalauti sustabdyti Prekių pristatymą (įskaitant instaliavimą, diegimą, personalo apmokymą ar kt.) iki atitinkamų aplinkybių pasibaigimo. Pirkėjas nekompensuoja Pardavėjui dėl tokio sustabdymo kilusių Pardavėjo išlaidų. Jei Prekių pristatymo sustabdymas trunka ilgiau, kaip 90 dienų, Pardavėjas turi teisę nutraukti Sutartį.

11.2.3. jei manoma, kad dėl esminių klaidų ar pažeidimų Sutartis tampa negaliojančia, – kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl Šalių veikimo ar neveikimo;

11.3. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į Šalių gebėjimą toliau vykdyti Sutartį ir, jeigu Sutarties vykdymas buvo sustabdytas ilgiau nei 3 mėnesiams – į kitos Šalies norą nepriklausomai nuo vėlavimo gauti veiklos rezultatus. Atnaujinus Sutarties vykdymą, neįvykdytos prievolės privalo būti įvykdytos per tiek laiko, kiek buvo jo likę prievolių įvykdymui (Sutarties galiojimui) jų sustabdymo metu.

11.4. Pardavėjui jokios papildomos išlaidos neatlyginamos, jei Sutarties vykdymo sustabdymas yra būtinas: dėl Pardavėjo kokių nors prievolių nevykdymo, dėl nuo Pirkėjo nepriklausančių aplinkybių, dėl kurių Pirkėjas negali priimti Prekių, dėl įprastinių oro sąlygų pristatymo vietoje, dėl saugumo ar tinkamo Sutarties ar bet kokios jos dalies vykdymo, jei tik ši būtinybė neatsiranda dėl Pirkėjo veiksmų ar neveikimo.

11.5. Nutraukus Sutartį ar jai pasibaigus, lieka galioti Sutarties sąlygos, susijusios su ginčų nagrinėjimo tvarka, garantija bei atsiskaitymais tarp Šalių pagal šią Sutartį, taip pat visos kitos šios Sutarties sąlygos, kurios pagal savo esmę lieka galioti po Sutarties nutraukimo ar pasibaigimo, arba turi išlikti galioti, kad būtų visiškai įvykdyta ši Sutartis.

11.6. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

**12. Atsakomybės pagal sutartį netaikymas arba atleidimas nuo atsakomybės**

12.1. Atsakomybė pagal sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:

12.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „[Dėl Atleidimo nuo atsakomybės esant nenugalimos jėgos (force majeure) aplinkybėms taisykl](https://www.e-tar.lt/portal/lt/legalAct/TAR.6E3127CAC371)ių patvirtinimo“ patvirtintų taisyklių nuostatos. Jeigu Pardavėjo subtiekėjas susiduria su nenugalimos jėgos aplinkybėmis, remtis šia sąlyga Pardavėjas gali tik tokiu atveju, jei negali pasitelkti kito subtiekėjo nepatirdamas nepagrįstų išlaidų;

12.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.

12.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.

12.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento.

**13. Taikoma teisė ir ginčų sprendimo tvarka**

13.1. Šalys, vykdydamos Sutarties įsipareigojimus, vadovaujasi šia Sutartimi. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.

13.2. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

13.3. Šalių tarpusavio prieštaravimai ir nesutarimai sprendžiami derybomis tarp Šalių. Prieštaravimai ir nesutarimai, kurių nepavyksta išspręsti derybomis per 30 kalendorinių dienų, sprendžiami Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.

**14. Sutarties keitimas**

14.1. Sutarties sąlygos gali būti keičiamos vadovaujantis Viešųjų pirkimų įstatymo 89 straipsnio nuostatomis bei šioje Sutartyje nustatytomis sąlygomis.

14.2. Sutarties sąlygų keitimu nebus laikomas Sutarties sąlygų koregavimas Sutartyje numatytais atvejais, jeigu pakeitimo sąlygos buvo aiškiai, tiksliai ir nedviprasmiškai suformuluotos Sutartyje.

14.3. Šalis, inicijuojanti Sutarties pakeitimą, pateikia kitai Šaliai raštišką prašymą keisti Sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 darbo dienas. Šalims nesutarus dėl Sutarties sąlygų keitimo, Sutartis nekeičiama. Šalims tarpusavyje susitarus dėl Sutarties sąlygų keitimo, Sutarties keitimai įforminami Šalių susitarimu.

14.4. Visi Sutarties pakeitimai, papildymai ir priedai yra laikomi neatskiriama Sutarties dalimi ir galioja, jeigu jie yra sudaryti raštu ir patvirtinti Šalių įgaliotų atstovų parašais.

**15. Sutarties nutraukimas**

15.1. Sutartis gali būti nutraukta:

15.1.1. raštišku Šalių susitarimu;

15.1.2. vienos iš Šalių iniciatyva, jeigu Sutarties 12 skyriuje “Atsakomybės pagal sutartį netaikymas arba atleidimas nuo atsakomybės” nustatytos aplinkybės tęsiasi ilgiau kaip 2 mėnesius nuo pranešimo apie jas gavimo dienos;

15.1.3. jeigu per 30 kalendorinių dienų nuo pranešimo apie Sutarties ‎12 skyriuje „Atsakomybės pagal sutartį netaikymas arba atleidimas nuo atsakomybės“ nustatytos aplinkybes gavimo Šalims nepavyksta susitarti dėl reikalingų imtis veiksmų, bet kuri Šalis gali vienašališkai, nesikreipiant į teismą, nutraukti Sutartį raštu pranešusi kitai Šaliai prieš 14 kalendorinių dienų.

15.2. Pirkėjas turi teisę vienašališkai nutraukti Sutartį, jeigu:

15.2.1. paaiškėjo, kad Pardavėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį ar dėl kitų Pirkime nustatytų pašalinimo pagrindų;

15.2.2. paaiškėjo, kad su Pardavėju neturėjo būti sudaryta pirkimo Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

15.2.3. Pardavėjas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;

15.2.4. Pardavėjas Sutarties neįvykdo ar netinkamai įvykdo ir tai yra esminis Sutarties pažeidimas pagal Lietuvos Respublikos civilinio kodekso 6.217 str. bei Sutarties 18.1 punkto nuostatas;

15.2.5. Paaiškėja kitos aplinkybės, dėl kurių Pardavėjas negalės tinkamai vykdyti Sutarties ir (ar) pristatyti Prekių ir Pardavėjas negali pateikti pagrįstų įrodymų, kad Sutartį įvykdys tinkamai.

15.3. Pardavėjas, gavęs pranešimą iš Pirkėjo dėl Sutarties nutraukimo pagal bet kurią 15.2 punkte numatytų sąlygų, turi teisę pateikti Pirkėjui rašytinius paaiškinimus per 3 darbo dienas nuo pranešimo iš Pirkėjo gavimo dienos.

15.4. Pirkėjas, nesant Pardavėjo kaltės, turi teisę vienašališkai nutraukti Sutartį įspėjęs apie tai Pardavėją ne vėliau kaip prieš 30 kalendorinių dienų, nepaisydamas to, kad Pardavėjas jau pradėjo ją vykdyti. Šiuo atveju Pirkėjas privalo sumokėti Pardavėjui už iki Sutarties nutraukimo pristatytas Prekes ir Pardavėjas neturi teisės gauti jokių kitokių kompensacijų.

15.5. Sutartį nutraukus dėl Pardavėjo kaltės, Pardavėjas neturi teisės į kokių nors patirtų nuostolių ar žalos kompensaciją.

15.6. Pardavėjas, nesikreipdamas į teismą, gali vienašališkai nutraukti Sutartį jeigu:

15.6.1. Pirkėjas ne dėl Pardavėjo kaltės vėluoja atlikti mokėjimą daugiau kaip 30 kalendorinių dienų ir jeigu Pardavėjas apie vėlavimą prieš tai raštu pranešė Pirkėjui;

15.6.2. Pirkėjas sustabdė Prekių pristatymo terminus dėl to, kad negali priimti Prekių ir Prekių pristatymo sustabdymas trunka ilgiau, kaip 90 dienų.

15.7. Nutraukus Sutartį 15.2 punkte nurodytais pagrindais (išskyrus 15.2.3 papunktyje numatytu atveju), Pardavėjas privalo per 7  kalendorines dienas nuo Sutarties nutraukimo dienos sumokėti Sutarties 6.1.5 papunktyje nustatytą baudą.

15.8. Šalis, ketinanti vienašališkai nutraukti Sutartį dėl kitos Šalies kaltės, prieš 14 kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 kalendorinių dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.

**16. Konfidenciali informacija**

16.1.Šalys įsipareigoja laikytis konfidencialumo ir be rašytinio kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.

16.2.Šalis turi teisę atskleisti kitos Šalies konfidencialią informaciją šiais atvejais:

16.2.1.konfidencialios informacijos atskleidimas yra būtinas tinkamam Šalies teisių ar pareigų pagal Sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;

16.2.2.konfidencialią informaciją yra būtina atskleisti pagal Įstatymų reikalavimus.

16.3.Prieš atskleisdama konfidencialią informaciją, Šalis privalo informuoti kitą Šalį apie būtinybę arba gautą reikalavimą atskleisti konfidencialią informaciją (tiek, kiek tai nedraudžiama pagal Įstatymus) ir imtis protingų priemonių, siekdama užtikrinti atskleistos informacijos konfidencialumą.

16.4.Šalis atsako:

16.4.1.už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą, arba konfidencialios informacijos neteisėtą naudojimą;

16.4.2.už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.

16.5. Šalys įsipareigoja laikytis konfidencialumo įsipareigojimo ir pasibaigus Sutarčiai.

**17. Asmens duomenų apsauga**

17.1. Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis Bendrojo duomenų apsaugos reglamento (ES) 2016/679 ir taikomų Įstatymų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.

17.2.Šalys vykdydamos Sutartį privalo tinkamai tvarkyti viena kitos atstovų, specialistų ir kito personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik kiek, reikia Sutarties vykdymui.

17.3.Šalis privalo informuoti kitą Šalį apie bet kokius atstovų, specialistų ir kito personalo bei jų asmens duomenų pasikeitimus, jei šie duomenys buvo perduoti kitai Šaliai.

**18. Sutarties esminiai pažeidimai ir (ar) vykdymas su dideliais arba nuolatiniais trūkumais**

18.1. Sutarties esminiu pažeidimu bus laikoma:

18.1.1. Pardavėjas nepristato Prekių per Sutartyje nurodytą terminą ir papildomai nustatytą laiką;

18.1.2. Jeigu paaiškėja, kad vykdant Sutartį dalyvauja subtiekėjas, kuris buvo pasitelktas pažeidžiant Sutartyje nustatytą tvarką daugiau nei du kartus ir jam už kiekvieną pažeidimą buvo pritaikyta bauda.

18.1.3. Pardavėjas pažeidžia Sutartyje nustatytus įsipareigojimus dėl konfidencialumo;

18.1.4. Pardavėjas siekia padidinti Sutarties kainą (t.y. nevykdo Sutarties už Sutartyje nustatytą kainą);

18.1.5. Pirkėjas praleidžia Sutartyje nurodytą mokėjimo terminą daugiau kaip 30 kalendorinių dienų.

* 1. Bus laikoma, kad Pardavėjas vykdė Sutartį su dideliais trūkumais, jeigu:

18.2.1.Pardavėjas vėluoja pristatyti Prekes, t.y. pristato jas tik per papildomai suteiktą terminą;

18.2.2.Pardavėjas pateikia netinkamos kokybės Prekes, neatitinkančias Techninėje specifikacijoje nustatytų reikalavimų ir nepašalina, neištaiso Prekių trūkumų arba nepakeičia Sutartyje nustatytų reikalavimų neatitinkančių Prekių atitinkančiomis Sutartyje nustatytus reikalavimus savo sąskaita per Sutartyje nurodytą terminą;

18.2.3.jeigu Pirkėjas turės patirti papildomų, Sutartyje nenurodytų kaip neįtrauktinų į kainą, išlaidų;

18.2.4.jei Pardavėjas ar jo darbuotojai nesilaikytų įstatymų, teisės aktų reikalavimų ar pažeistų trečiųjų asmenų teises ir dėl to Pirkėjui būtų pateikti kokie nors reikalavimai ar pradėti procesiniai veiksmai prieš Pirkėją, o Pardavėjas nekompensuotų dėl to Pirkėjo patirtų išlaidų;

18.3.Bus laikoma, kad Pardavėjas vykdė Sutartį su nuolatiniais trūkumais, jeigu:

18.3.1.Pardavėjas daugiau nei vieną kartą vėluoja pristatyti Prekes.

**19. Sutarties neįvykdymas ar netinkamas vykdymas**

19.1. Pirkėjas ne vėliau kaip per 10 dienų Centrinėje viešųjų pirkimų informacinėje sistemoje (toliau – CVP IS) skelbia informaciją apie Sutarties neįvykdymą ar netinkamai ją įvykdžiusį Pardavėją: kai:

19.1.1. Sutartis nutraukta dėl esminio pirkimo Sutarties pažeidimo arba priimtas Pirkėjo sprendimas, kad Pardavėjas pirkimo Sutartyje nustatytą esminę pirkimo Sutarties sąlygą vykdė su dideliais arba nuolatiniais trūkumais ir dėl to Pirkėjas pritaikė Sutartyje nustatytą sankciją;

19.1.2. priimtas teismo sprendimas, kuriuo tenkinamas Pirkėjo reikalavimas atlyginti nuostolius, patirtus dėl to, kad Pardavėjas Sutartyje nustatytą esminę pirkimo Sutarties sąlygą vykdė su dideliais arba nuolatiniais trūkumais.

19.2. Pirkėjas CVP IS paskelbęs šiame Sutarties skyriuje nurodytą informaciją, nedelsdamas, tačiau ne vėliau kaip per 3 darbo dienas, apie tai informuoja Pardavėją.

**20. Baigiamosios nuostatos**

20.1. Sutartis, visi jos priedai ir papildomi susitarimai sudaromi ir pasirašomi lietuvių kalba, dviem vienodą juridinę galią turinčiais egzemplioriais, po vieną kiekvienai Šaliai.

20.2. Sutartį Šalys sudarė savanoriškai, laisva valia.

20.3. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai Šaliai be išankstinio raštiško kitos Šalies sutikimo.

20.4. Šalys, pasirašydamos Sutartį, patvirtina, kad ją perskaitė, suprato jos turinį ir pasekmes, priėmė ją kaip atitinkančią jų tikslus.

20.5. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

20.6. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

**21. Sutarties priedai**

21.1. Sutartis turi priedus, kurie yra neatskiriama Sutarties dalis:

21.1.1. 1 priedas „Prekių sąrašas ir įkainiai“;

21.1.2. 2 priedas Techninė specifikacija “.

21.1.3. 3 priedas „Subtiekėjų sąrašas“ (pildoma, kai bus pasitelkiami subtiekėjai);

**22. Šalių parašai**

|  |  |
| --- | --- |
| **Pirkėjas**  | **Pardavėjas** |
| VšĮ Respublikinė Klaipėdos ligoninėDirektorius Darius Steponkus | UAB MundiaDirektorius Marius Mikalauskas  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
|  A.V.­­­­­­­­­ |  A.V. |

1 priedas

prie 2024 m. kovo 14 d. viešojo pirkimo–pardavimo

sutarties Nr. (3.34)-DP-171/2024

**PREKIŲ sąrašas ir įkainiai**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pirkimo objekto dalies Nr.** | **Prekės pavadinimas** | **Mato vnt.** | **Maksimalus kiekis****36 mėn.** | **Vnt. įkainis Eur be PVM \***  | **Kaina Eur be PVM** *(4x5)* | **PVM tarifas****5 % ir suma** | **Kaina Eur** **su PVM**  *(6+7)* |
| *1* | *2* | *3* | *4* | *5* | *6* | *7* | *8* |
| 6. | Vienpusiai tamponai | vnt. | 1000 | 3,70 | 3700.00 | 185.00 | 3885.00 |

|  |  |
| --- | --- |
| **Pirkėjas**  | **Pardavėjas** |
| VšĮ Respublikinė Klaipėdos ligoninėDirektorius Darius Steponkus | UAB MundiaDirektorius Marius Mikalauskas  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
|  A.V.­­­­­­­­­ |  A.V. |

2 priedas

prie 2024 m. kovo 14 d. viešojo pirkimo–pardavimo

sutarties Nr. (3.34)-DP-171/2024

**techninė specifikacija**

**MEDICINOS PRIEMONĖS OPERACINEI**

|  |  |  |  |
| --- | --- | --- | --- |
| **Pirkimo objekto dalies Nr.** | **Pavadinimas** | **Reikalauta techninio parametro reikšmė** | **Pasiūlyta techninio parametro reikšmė** |
| **6.** | **Vienpusiai tamponai**Kodas: E7185 Gamintojas: Eon medical, Indija  | 1. Sterilūs.
2. Vienkartiniai.
3. 10 ±1 cm x1,5 ±0,2 cm x 2,5 ±0,5 cm.
4. Skysčių absorbcija iki 20 kartų tampono svorio.
5. Tamponas pagamintas iš PVA kempinės.
6. Supakuoti po 1vnt.
 | 1. Sterilūs.
2. Vienkartiniai.
3. 10 cm x1,5 cm x 2,5 cm.
4. Skysčių absorbcija iki 20 kartų tampono svorio.
5. Tamponas pagamintas iš PVA kempinės.
6. Supakuoti po 1vnt.
 |

|  |  |
| --- | --- |
| **Pirkėjas**  | **Pardavėjas** |
| VšĮ Respublikinė Klaipėdos ligoninėDirektorius Darius Steponkus | UAB MundiaDirektorius Marius Mikalauskas  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
|  A.V.­­­­­­­­­ |  A.V. |

3 priedas

prie 2024 m. kovo 13 d. viešojo pirkimo–pardavimo

 sutarties Nr. (3.34)-DP-171/2024

**(subtiekėjų sąrašo forma)**

**SUBTIEKĖJŲ SĄRAŠAS**

|  |  |
| --- | --- |
| **SUTARTIES PAVADINIMAS** |  |
| **SUTARTIES DATA** |  | **SUTARTIES NR.** |  |
| **SUBTIEKĖJŲ SĄRAŠO VERSIJA** |  | **SUBTIEKĖJŲ SĄRAŠO DATA** |  |

|  |  |  |  |  |
| --- | --- | --- | --- | --- |
| **Eil. Nr.** | **Subtiekėjo vardas ir pavardė arba pavadinimas ir juridinio asmens kodas** | **Subtiekėjo faktinės buveinės adresas, telefonas, el. pašto adresas, nuoroda į tinklalapį** | **Subtiekėjo atstovo vardas, pavardė, mob. telefonas, el. pašto adresas** | **Subtiekėjui perduodamų atlikti funkcijų tikslus aprašymas** |
| **Subtiekėjai, kurie yra subjektai, kurių pajėgumais remiasi Pardavėjas** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **Kiti subtiekėjai** |
|  |  |  |  |  |
|  |  |  |  |  |
|  |  |  |  |  |